Цяпер вясёлкаўская казка выйшла асобнай кнігай у выдавецтве “Адукацыя і выхаванне”. Яна вельмі хораша ўпісалася ў праект “Беларусбанка” па фінансавай граматнасці дзяцей. Герой аповесці Уладзіміра Ліпскага знаёміць чытачоў са сваімі прыгодамі ў Краіне грошай, дзе праводзяцца займальныя фінансавыя ўрокі, складае грашовую энцыклапедыю, просіць разгадаць рэбусы ды патлумачыць даўнейшыя прымаўкі. Хаця б вось гэтыя: ката ў мяшку не купляюць, грошы камень б’юць, капейка рубель беражэ, розуму грашыма не заменіш.